Utriai

Apie kaimą Kretingos rajone žr. Utriai (Kretinga).

Utriai – kaimas Klaipėdos rajono savivaldybės šiaurinėje dalyje, 8 km į šiaurės vakarus nuo Vėžaičių ir 2 km nuo Lapių, Minijos kairiajame krante. Įrengta kalnų slidinėjimo trasa „Utrių kalnas“.Utrių kalnas, Klaipėdos rajonas  Dalis kaimo sodybų, esančių Margių miške netoli Mikoliškių, priklauso Kretingos rajonui.

 Etimologija 

Vietovardis kilęs iš asmenvardžio Utrys.

 Istorija 

Kaimas susiformavo XVI a. antroje pusėje – XVII a. Į šiaurės vakarus nuo jo Margių miške XIX a. pirmoje pusėje įsikūrė Utrių užusienis, t. y. vienkieminė gyvenvietė, susiformavusi bendro naudojimo kaimo žemėje.

Kaimas priklausė Gargždų dvarui ir Gargždų parapijai. 1821–1826 m. jame buvo 13, 1830 m. – 10, 1839 m. – 13,Janina Valančiūtė. Gargždų miesto ir parapijos istorija. – Vilnius, 1998. – P. 361–362, 364 1846 m. – 11 dūmų.Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – Str. 181 Panaikinus baudžiavą, Gargždų dvarininkui baronui Rėne atodirbio prievolę atlikinėjo 32 kaimo valstiečiai. Списокъ мировыхъ участковъ и волостей Ковенской губерніи: Составленъ в 1870 году. – C. 78

Nuo XIX a. iki 1915 m. kaime stovėjo Rusijos–Vokietijos valstybinės sienos sargybos antrojo ruožo pasienio užkarda.

1923 m. Utriuose buvo 31 ūkis.Lietuvos apgyventos vietos. – Kaunas, 1923. – P. 113 XX a. dalis kaimo sodybų, esančių Margių miške netoli Mikoliškių, buvo priskirta Kretingos rajonui.

 Gyventojai 

 Kultūros paveldas 
 Utrių senosios kapinės, vadinamos Maro, Marų kapeliais (XVI–XIX a.).
 Koplytstulpis su ornamentuotu kryželiu ir Švč. Mergelės Marijos Maloningosios skulptūra.Kultūros vertybių registras: Koplytstulpis su ornamentuotu kryželiu ir Marijos Maloningosios

 Šaltiniai 

Kategorija:Klaipėdos rajono savivaldybės gyvenvietės
Kategorija:Kalnų slidinėjimas Lietuvoje